**E l ő t e r j e s z t é s**

**Köveskál Község Polgármestere 2020. december 28-i döntéséhez**

**Tárgy: a településkép védelméről szóló 18/2017. (XII.30.) önkormányzati rendelet módosításának elfogadása**

 Jogszabállyal nem ellentétes

 dr. Szabó Tímea jegyző

Köveskál Község Önkormányzatához 2020. augusztus 7. napján kérelem érkezett a Köveskál 478/4. hrsz-ú ingatlan tulajdonosa részéről, melyben kérte Köveskál Község Önkormányzata Képviselő-testületének Köveskál Község településképének védelméről szóló 18/2017. (XII.30.) önkormányzati rendelete (a továbbiakban: TKR) módosítását, mivel véleménye szerint a rendelethez kapcsolódó függelékben a tulajdonában lévő ingatlan rossz helyrajzi számmal szerepel; továbbá a 2. számú melléklet nem tartalmazza azt, illetve véleménye szerint az adott sorban lévő ingatlan a tulajdonában lévő ingatlant takarja szintén helytelen helyrajzi számmal. A TKR hivatkozott 2. melléklete tartalmazza a Képviselő-testület által helyi védelem alá helyezett ingatlanokat. Kérelmező tájékoztatása szerint helyi védelem alatt lévő ingatlan felújítására vonatkozóan szeretett volna pályázatot benyújtani, így a helyzet tisztázása sürgősnek bizonyult.

Köveskál Község Önkormányzata Képviselő-testülete 99/2020. (IX.28.) határozatával döntött, arról, hogy amennyiben a nevezett ingatlan helyi védelem alá vételének nincs akadálya a szakmai állásfoglalás ismeretében, úgy a Képviselő-testület gondoskodik a szükséges értékvizsgálat elkészítéséről, valamint a rendelet módosításáról.

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 57. § (1) bekezdésében foglaltak alapján felmerült kérdésként, hogy amennyiben egy ingatlan országos védelem alatt áll, állhat-e egyben helyi védelem alatt.

Továbbá, hogy a 30488 azonosítóval rendelkező, Köveskál, 478/4. hrsz.-ú ingatlan és az azon lévő épület „világörökség” jogi jellegű védettsége országos illetve az Étv. 57. § (1) bekezdésében hivatkozott „országos egyedi műemléki” védelemnek minősül-e, valamint, hogy e védettség a helyi védettség alatt állást kizárja-e.

A veszélyhelyzet kihirdetéséről szóló 478/2020. (XI.3.) Korm. rendelet alapján időközben veszélyhelyzet került kihirdetésre.

Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

A Miniszterelnökség TKF-7/2511/2/2020. tájékoztatásának ismeretében, miszerint a nevezett ingatlan nem rendelkezik országos egyedi műemléki védelemmel, a tárgyi ingatlan helyi védettségét sem a kulturális örökség védelméről szóló 2001. évi LXIV. törvény, sem az Étv. nem zárja ki, a Polgármester a veszélyhelyzet ideje alatt alkalmazandó jogszabályban előírt véleményezési eljárást lefolytatta.

A település megbízott Főépítészének javaslatára a Köveskál, 478/4. hrsz.-ú ingatlan mellett a Köveskál, 445/2. hrsz.-ú ingatlan vonatkozásában is készült a helyi védelem alá helyezéshez szükséges értékvizsgálat, mely alapján ezen ingatlan is bekerül a módosítással a helyi védelem alatt álló ingatlanok körébe.

A Kormányrendelet 43/A. § (8) bekezdése alapján a polgármester a településkép védelmi rendelet tervezet elfogadása előtt ismerteti a Képviselő-testülettel a beérkezett véleményeket, az el nem fogadott véleményeket és azok indoklását, illetve az elfogadott vélemények alapján a kézikönyv tervezetében és a településképi rendelet tervezetében javasolt módosításokat.

A partnerségi egyeztetés során észrevétel nem érkezett, az államigazgatási szervek részéről a Nemzeti Média-, és Hírközlési Hatóság, valamint a Balaton-felvidéki Nemzeti Park részéről érkezett vélemény, melyekben nem támasztottak követelményeket, a rendelet módosítását jóváhagyólag elfogadták.

Fenti rendelkezés, valamint a veszélyhelyzet ideje alatt alkalmazandó jogszabályok értelmében szükséges döntenie a település Polgármesterének a településkép védelmi rendelet módosításáról a beérkezett vélemények ismeretében.

**INDOKOLÁS**

Kérelemre „helyi egyedi értékvédelem” alá helyezésének támogatásáról döntött a Képviselő-testület nevezett ingatlanok vonatkozásában, melyhez a rendelet módosítása szükséges.

A tervezet 1. §-a tartalmazza a Rendelet módosítására vonatkozó rendelkezést.

A tervezet 2. §-a a Rendelet hatályba lépésnek időpontját tartalmazza.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A rendelet-tervezet címe: Köveskál Község Önkormányzata Képviselő-testületének a Köveskál Község településképének védelméről szóló 18/2017. (XII.30.) önkormányzati rendelete módosításáról

1. **Társadalmi-gazdasági hatása:** Kérelemre „helyi egyedi értékvédelem” alá helyezésről döntött a Képviselő-testület nevezett ingatlanok vonatkozásában, melyhez a rendelet módosítása szükséges.
2. **Költségvetési hatása:** nincs
3. **Környezeti, egészségi következményei:** nincs
4. **Adminisztratív terheket befolyásoló hatása:** nincs
5. **Egyéb hatása:** nincs
6. **A rendelet megalkotásának szükségessége**: **:** Kérelemre „helyi egyedi értékvédelem” alá helyezés támogatásáról döntött a Képviselő-testület nevezett ingatlanok vonatkozásában, melyhez a rendelet módosítása szükséges.
7. **A rendelet megalkotása elmaradása esetén várható következmények**: A rendelet megalkotásának szükségességénél megfogalmazott hatás –helyi egyedi értékvédelem alá helyezés- nem következik be.
8. **A rendelet alkalmazásához szükséges feltételek:**
	* személyi: nincs
	* szervezeti: nincs
	* tárgyi: nincs
	* pénzügyi: nincs

**Köveskál Község Önkormányzata**

**Képviselő-testületének**

**…../2020. (….) önkormányzati rendelete**

**Köveskál Község településképének védelméről szóló**

**18/2017. (XII.30.) önkormányzati rendelete módosításáról**

Köveskál Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 478/2020. (XI.03.) Korm.rendelettel kihirdetett veszélyhelyzetben az Alaptörvény 32. cikk (1) bekezdés a) pontjában, a településkép védelméről szóló 2016. évi LXXIV. törvény 12. § (2) bekezdés a)-h) pontban kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 29.§ (3) és 57. § (2) és (3) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 43/A. § (6) bekezdés c) pontjában biztosított véleményezési jogkörében eljáró Veszprém Megyei Kormányhivatal Állami Főépítészének, Balaton-felvidéki Nemzeti Park Igazgatóságnak, a Nemzeti Média- és Hírközlési Hatóság Hivatala és a Veszprém Megyei Kormányhivatal Veszprémi Járási Hivatala Hatósági Főosztály Építésügyi és Örökségvédelmi Osztálya valamint a partnerségi rendelet szerinti résztvevők véleményének kikérésével a következőket rendeli el:

**1. §** Köveskál Község Önkormányzata Képviselő-testületének Köveskál Község településképének védelméről szóló 18/2017. (XII.30.) önkormányzati rendelete 2. melléklete helyébe jelen rendelet 1. melléklete lép.

**2. §** Ez a rendelet a kihirdetését követő napon lép hatályba.

Györffy Szabolcs Zoltán dr. Szabó Tímea

polgármester jegyző

A kihirdetés napja:

2020. december …..

dr. Szabó Tímea

 jegyző

* + - 1. **melléklet a 23/2020. (XII. 30.) önkormányzati rendelethez**

**„2. melléklet 18/2017. (XII.30.) önkormányzati rendelethez**

**Helyi egyedi értékvédelem alatt álló épületek, építmények**

1. Épületek, szobrok

|  |  |  |  |
| --- | --- | --- | --- |
|  | A | B | C |
|  | **Utca, házszám** | **Helyrajzi szám** | **Megnevezés** |
| 1. | Fő u. | 464 | volt fogadó épülete |
| 2. | Fő u. 8. | 4 | volt kaszinó épülete |
| 3. | Fő u. 10. | 5/2 | önkormányzat |
| 4. | Fő u. 23. | 442 | volt iskola épülete |
| 5. | Fő u. 26. | 19 | lakóház |
| 6. | Fő u. 24 | 15/1 | lakóház |
| 7. | Fő u. | 56/7 | volt fogadó épülete |
| 8. | Fő u. 27. | 65/2 | lakóház |
| 9. | Fő u. 12. | 8/6, 8/2, 8/4 | lakóház |
| 10. | Fő u. 9. | 460/1 | lakóház |
| 11. | Bozót u 3. | 421 | lakóház |
| 12. | Henyei u.  | 413 | lakóház |
| 13. | Városkút u. 22. | 337/2 | lakóház, melléképület |
| 14. | Petőfi u. 8. | 398 | melléképület |
| 15. | Petőfi u. 10. | 396 | lakóház, melléképület |
| 16. | Henyei u. 30 | 405 | parókia, melléképület |
| 17. | Henyei u. 24 | 417/1, 417/2 | lakóház |
| 18. | Henyei u 22. | 416 | lakóház |
| 19. | 441 hrsz-ú út mentén | 434 | lakóépület, melléképület |
| 20. |  | 489/4 | lakóház |
| 21. | Henyei u. 58, 56 | 383 | volt cukrászda |
| 22. | Bozót u 12 | 66 | volt lakóház |
| 23. | Vöröscsillag u. 26. | 525 | lakóház, melléképület, kút |
| 24. | Vöröscsillag u. | 510/2 | lakóház |
| 25. |  | 508 | lakóház |
| 26. | Temető | 610 | Sebestyén Gy. síremléke |
| 27. | Temető | 536, 538 | kereszt, sírok |
| 28. |  | 554 | volt malom |
| 29. |  | 542 | Cotter malom |
| 30. |  | 0311 | penész féle malom |
| 31. |  | 540 hrsz-ú útnál | kőhíd |
| 32. | Fekete-hegy, 0292 út mellett | 0290/1 | pince |
| 33. | Fekete-hegy, 0292 út mellett | 0349/3 | pince |
| 34. | Fekete-hegy, 0292 út mellett | 0367/31 | pince |
| 35. | Fekete-hegy, 0301 út mellett | 0367/48 | pince |
| 36. | Fekete-hegy | 1167 | pince |
| 37. | Fekete-hegy | 1434/20 | Forrás, kút (Csere kút) |
| 38. | Henyei utca 11. | 478/4 | lakóház |
| 39. | Fő utca 17. | 445/2 | lakóház |

**2. Utcaképi védelem**

|  |  |  |  |
| --- | --- | --- | --- |
| 40. | Városkút utca 20-26. | Fő utca 2-40. | Kővágóőrsi utca 21-3. |

„